projecte-aina/catalan_government_crawling huggingface dataset:
"L'altra" de Marta Rojals és una novel·la generacional explicada en tercera persona.
L'Anna és la protagonista, de 38 anys, dissenyadora gràfica, amb un caràcter calculador i amb afany de control.
És ella i és una altra que s'esforça per contenir.
Ella era capaç de contenir l'altra Anna durant mesos i anys.
I encara l'hauria contingut si no fos per la línia vermella [...]".
L'escriptora destapa en aquesta obra, de poc més de tres-centes pàgines, la vida de l'Anna, l'Annona, la Nona.
Treballa fa molts anys per la Cati.
Es mou per Barcelona amb una Brompton vermella.
I fa poc que ha conegut el Teo, un jove de vint-i-un anys.
L'Anna i el Nel viuen a Barcelona i pateixen la crisi econòmica del moment, tot i que no els falta de res.
L'autora, fent ús de retrospeccions, construeix l'argument capítol rere capítol amb un plovisqueig de records del passat en el present.
L'Anna porta contingudes dins seu dures experiències.
Només cal una petita excusa perquè se li dispari o bé la ràbia o bé el desig.
De què servia fer l'esforç de l'oblit difícil.
L'altra Anna només necessitava una excusa, i la va trobar.
No calia que fos ni millor ni pitjor que les anteriors, no calia ni que fos amb més raó ni amb menys que les altres vegades: va ser quan havia de ser, perquè havia de conèixer el Teo [...]".
"L'altra" de Marta Rojals és un relat que remou per dins.
Trobareu aquest llibre a la biblioteca i també a l' eBiblio.
Podeu llegir aquesta ressenya també a " El Cau de les Paraules ".
Tanquem el grup de lectura dedicat als escriptors escandinaus amb un dels referents literaris de Suècia, Henning Mankell.
L'autor, nascut el 1948 a Estocolm, és conegut sobretot per la sèrie de novel·les policíaques protagonitzades per l'inspector Kurt Wallander.
Aquest cop, però, hem triat una de les seves obres menys conegudes.
Va ser la primera que va escriure, l'any 1973, però no va publicar-se en castellà fins el 2018, tres anys més tard de la seva mort.
La història està narrada en diferents veus i perspectives que retraten la situació obrera de la primera meitat de segle XX a Suècia a través de la vida de l'Oskar Johansson.
L'Oskar és un dinamiter de 23 anys que pateix un greu accident durant una voladura d'un túnel.
Els diaris locals donen breument la notícia de la seva mort, i quan miraculosament sobreviu, ningú es preocupa per desmentir la nota.
L'Oskar viu i, tot i les dures seqüeles, continua la seva vida treballant i formant una família.
Vint-i-cinc anys després de la seva publicació original i després de rellegir l'obra, el propi Mankell digué "prenc consciència que aquest quart de segle potser no ha estat tan llarg.
El que diu el llibre segueix vigent en gran mesura".
Podeu trobar aquest llibre de l'editorial Tusquets a la biblioteca i també llegir-lo a l' eBiblio, la plataforma de continguts digitals.
Eva Baltasar (Barcelona, 1978) és una poeta i escriptora catalana.
Llicenciada en pedagogia a la Universitat de Barcelona, el 2008 va debutar com a poeta amb "Laia", llibre que va guanyar el Premi Miquel de Palol.
Entre els anys 2009 i 2017 ha publicat nou poemaris més, tots premiats.
L'any 2018 va debutar en narrativa amb "Permagel", novel·la aclamada per públic i crítica que va guanyar el Premi Llibreter i que ha venut els drets de traducció a sis idiomes.
Avui us recomanem la seva segona novel·la, "Boulder".
La protagonista és una dona atreta per la solitud com per un imant.
Es guanya la vida com a cuinera en un buc fins que coneix la Samsa, una geòloga islandesa que l'acabarà portant a la seva illa i que serà qui l'anomenarà Boulder.
"No li agrada el meu nom i me'n posa un de nou.
Diu que m'assemblo a les grans roques solitàries que hi ha al sud de la Patagònia, peces de món que van sobrar després de la creació, aïllades, exposades a tot".
Després d'un temps instal·lades a Reykjavík la Samsa vol ser mare.
A partir d'aquest moment les necessitats vitals de cadascuna són tan diferents que comença una etapa on l'amor lluita amb la renúncia i el sacrifici.
En aquesta novel·la apareixen temes com el lesbianisme, l'accés a un imaginari íntim com a manera de suportar la realitat i la maternitat, vista des d'una visió menys animal, dependent i exclusiva.
Podeu llegir-lo a l' eBiblio, la plataforma de continguts digitals, en català i castellà.
Marianne Krüll (1936) va dedicar nou anys a investigar "La familia Mann".
El resultat va ser aquesta esplèndida biografia col·lectiva, traduïda al castellà per Adán Kovacsis, on hi retrata als escriptors en el seu context geogràfic i cultural.
La biògrafa enceta la biografia amb el suïcidi de Klaus Mann (1906-1949), fill de Thomas Mann (1875-1955) i l'autor de "Mefisto" (per cert, la seva traducció al català és de Feliu Formosa), i ens fa viatjar, descrivint un món de complexes i tibants relacions, fins a quatre generacions en rere de la família.
L'estudi de Krüll mostra la importància de la figura de la mare de Thomas i Heinrich Mann (1871-1950), Julia da Silva Bruhns, present, com a personatge fictici o real, en els llibres d'ambdós germans Mann.
Nascuda al Brasil a mitjans del s.
XIX, i obligada a viure a Alemanya a partir dels cinc anys, representa un important paper en l'obra dels Mann.
Mostra les qualitats i els defectes dels diferents membres de la família.
La biògrafa, analitza vàries de les seves obres, i transmet nombroses mostres de tensions, rivalitats, odis, culpabilitats,...
" La famíla Mann " és un llibre molt interessant, us el recomanem!
El podeu sol·licitar en préstec amb cita prèvia a la biblioteca, a través del nostre formulari web.
Podeu llegir aquesta ressenya també a El Cau de les Paraules.
El Nadal de 1995 el millor amic de Miguel Ángel Hernández va assassinar la seva germana i després es va suïcidar.
Han passat més de 20 anys des que es va tancar la investigació sense resoldre i Miguel Ángel decideix tornar a Múrcia per rescatar aquesta història que sembla que tothom ha oblidat.
Animat per un amic escriptor que li planteja la idea d'escriure sobre aquest fet, que va marcar la seva adolescència, es submergeix un altre cop en un món del que va fugir per no tornar i reobre la capsa del dolor i del dol, de la culpa i de pecat.
Pàgina rere pàgina ens creiem que la novel·la va d'això, del crim, però va de molt més: és una barreja de thriller policíac, dietari personal i assaig literari i és sobretot una gran novel·la que parla sobre el pas del temps, la vida i els mons que compartim, una lliçó d'ètica literària.
És una Novel·la amb majúscules, on Miguel Ángel Hernández barreja prosa i assaig, primera i segona persona i en la que el que és més important és com s'explica el què s'explica.
A més d'escriptor, Miguel Ángel Hernández (Murcia, 1977) és professor d'Història de l'Art a la Universitat de Múrcia.
L'Editorial Anagrama va publicar El Dolor de los demás l'any 2018.
Podeu trobar aquesta novel·la i d'altres obres de l'autor a la Biblioteca Pública de Lleida i podeu demanar-les en préstec a través del nostre formulari web.
Així comença "Nada", un llibre polèmic que, segons escriu la pròpia autora, s'ha trobat amb una ferotge oposició al llarg del temps: al principi l'editor no el volia publicar, més tard un cop publicat, va ser lectura prohibida a algunes escoles de Dinamarca, Noruega, França i Alemanya.
Actualment, i gràcies a una creixent acceptació per part dels lectors, s'ha convertit en lectura obligatòria a la majoria d'escoles dels països escandinaus.
Un conte per a adolescents o una novel·la per adults?
El protagonista de la novel·la és Pierre Anthon, un jove que un dia va descobrir que la vida no té cap sentit.
Per això, s'enfila dalt d'una prunera i mira la vida passar... mentre va cridant les raons per les quals la vida no té cap mena de sentit.
Aquest fet desconcerta tant els seus companys de classe que, per demostrar-li que les coses sí que tenen sentit, es proposen crear una pila de coses amb significat, objectes que tenen un especial valor per a cadascun d'ells: "El montón de significado".
Però el que comença com un acte innocent i solidari, s'acaba convertint en un malson que provoca el despertar de la part fosca que tots portem dins.
Ja no hi ha límits, tot és prou significatiu, tot val...
Com diu Janne Teller: "Vull que la gent faci les paus amb el Pierre Anthon que tots portem dins.
El conte no té un final feliç, però nosaltres podem tenir-lo, si no temem les qüestions importants de la vida.
En comptes de tenir por de l'existència, cal considerar-la com un regal fantàstic".
És macro-economista i escriptora de llibres de ficció.
La seva família és d'origen austro-alemany.
Des de 1995 és una escriptora a temps complet i viu entre Nova York, Milà, París i Copenhaguen.
L'Editorial Seix Barral va publicar "Nada" l'any 2011.
En català està publicada a l'Editorial Comanegra amb el títol "No-res".
Podeu consultar la disponibilitat d'aquesta novel·la i d'altres obres de l'autora al catàleg ARGUS i podeu demanar-les en préstec a través del nostre formulari web.
" Exit " és una revista bilingüe escrita en castellà i anglès, especialitzada en fotografia i cultura visual.
Té una periodicitat trimestral.
Es centra en la imatge i l'art, però des d'una perspectiva actual.
No inclou informació tècnica i els textos que acompanyen les fotografies són tan importants i rellevants com aquestes.
L'últim número "Exploradores, aventureros y náufragos" dedicat a la cerca més enllà dels límits coneguts, inclou dossiers fotogràfics dels primers viatges al Pol, dels viatges a l'espai, del mar com símbol de curiositat i rics i fotografia arqueològica que reflectia l'interès per civilitzacions desconegudes.
Recordeu que us podeu endur en préstec fins a 5 revistes durant 30 dies i que podeu sol·licitar-les a través del nostre formulari de préstecs amb cita prèvia.
"Shikar" és una revista editada pel Centre d'Estudis Comarcals del Segrià.
Segons paraules de la seva editorial, la revista té una periodicitat anual i publica i dóna a conèixer els resultats de les trobades científiques que s'organitzen anualment de forma itinerant pels municipis de la comarca.
Recull tots els treballs presentats a les jornades d'estudi del CECS.
Dins dels seus objectius hi ha: conèixer la història de la comarca, la seua parla, els seus escriptors, les seues festes i costums, la composició de la seua societat, la vegetació que li és pròpia, la fauna vertebrada i invertebrada, el seu territori, la geologia, els conreus, la geografia física, etc.
La revista es va començar a publicar al 2014 i té 6 números publicats.
Aquests números els podeu consultar a l'Àrea de col·lecció local.
També es pot accedir al text complet en format digital mitjançant els següents enllaços:
Cory MacLauchlin dedica "Una mariposa en la máquina de escribir" a J. Kennedy Toole, autor que aconsegueix l'èxit després de la seva mort.
MacLauchlin repassa de manera cronològica la vida de Toole i ho fa paral·lelament a la creació i el desenvolupament de l'obra "La conxorxa dels ximples".
" La conxorxa dels ximples ", obra que està al cim de la sàtira, i les desventures del seu excessiu protagonista, Ignatius J. Relly, va patir un sinuós camí per aconseguir sortir a la llum.
Rebutjada per un conegut editor novaiorquès i abandonada per Toole fins el seu suïcidi l'obra es va publicar finalment essent un èxit de crítica i comercial gràcies a l'entestament de la mare de l'autor que va lluitar-hi durant més d'una dècada.
La vida de Toole i l'extraordinària història de la novel·la té tots els ingredients d'una faula.
Escriptor rebutjat per la indústria cultural.
Triomf i reconeixement pòstum de l'autor.
MacLauchlin en fa una investigació seriosa i documentada mostrant-nos "la veritat" sobre l'autor i sobre el llibre.
Gràcies a cartes, textos, testimonis d'amics, companys, alumnes i familiars de Toole es va matisant una versió molt propera a la realitat.
[Fins el moment l'únic testimoniatge era el de la mare de Toole].
La mare és un personatge clau per la publicació del llibre però també un personatge egocèntric que cercava ser famosa a més de voler el reconeixement del seu fill.
L'editor novaiorquès no és l'ogre que va provocar el suïcidi de l'autor sinó que va reconèixer la vàlua del llibre i volia millorar-lo...
C. Maclauchlin defuig sobretot de divagacions morboses com les raons del seu suïcidi o la seva suposada homosexualitat.
Aquest llibre ens presenta com transcorre la vida d'un geni i el seu tràgic desenllaç.
"Una mariposa en la màquina de escribir" és una lectura clau per entendre millor una novel·la meravellosa, escrita per un brillant escriptor que va patir una tràgica vida amb un prematur final.
Podeu trobar aquest document al catàleg Argus i el podeu sol·licitar en préstec a través del nostre formulari web.
Podeu llegir aquesta ressenya també a El Cau de les Paraules.
" Terrart " és una revista especialitzada en ceràmica contemporània, que inclou articles i informació sobre ceramistes, tallers, fires, concursos i l'actualitat més recent en aquesta matèria.
Té una periodicitat semestral, dos números a l'any, i la biblioteca disposa de dos subscripcions, per tant, l'últim número sempre es pot agafar en préstec.
El número 56, l'últim publicat, està dedicat a les escoles de ceràmica no reglades que donen a conèixer i divulguen l'ofici de manera directa.
A la secció de tallers i ceramistes ens presenten la nova casa taller de Mia Llauder i Joan Serra a Argentona.
Ens informa de les exposicions més destacades a diferents galeries, escoles i museus.
Per últim, la secció Internacional ens porta a Xile per descobrir a través d'una entrevista l'univers artístic de la pintora i ceramista xilena Keka Ruiz Tagle.
Recordeu que us podeu endur en préstec fins a 5 revistes durant 30 dies i que podeu sol·licitar-les a través del nostre formulari de préstecs amb cita prèvia.
Kazuo Ishiguro ens explica una història inquietant.
El relat comença petit i es fa gran.
L'autor ens apropa a l'existència d'uns personatges condemnats a un futur esfereïdor i cruel.
Metàfora de la brevetat de la vida i de com la societat decideix el destí de les persones.
I no s'hi pot fer res per evitar-ho.
Podria ser una novel·la futurista o de ciència-ficció.
Transcorre a l'Anglaterra de finals del segle XX.
L'autor posa en escena un món paral·lel.
La novel·la està narrada en primera persona.
La Kathy, de 31 anys, ens explica, amb actitud serena, les seves vivències a Hailsham, el centre on ha viscut la seva infància i joventut.
Els seus millors amics són la Ruth, més vital i agosarada que ella, i el Tommy, un noi introvertit i impetuós, poc creatiu i que sovint perd l'autocontrol.
"Nunca me abandones" és una magnífica novel·la en la qual l'escriptor aconsegueix fer una delicada descripció d'uns personatges inoblidables.
L'autor ens revela una espantosa realitat de manera meticulosa i gradual.
Insinua des d'un principi qui són els alumnes de Hailsham.
Els protagonistes ho aniran descobrint.
Els records de la Kathy ens mostren la relació entre els tres amics.
Evolucionen i s'enfronten a la seva funció en el món.
Els docents de Hailsham predisposen als alumnes a resignar-se a la seva condició.
Els joves accepten el seu tràgic destí amb naturalitat.
És una història on els personatges s'enfronten a una existència sentenciada.
Esperen, valents, que els arribi el moment de sacrificar-se.
L'autor ens transmet un seguit d'emocions contingudes.
Poc a poc els protagonistes decideixen fer front a la seva situació.
"Nunca me abandones" és una novel·la bella i elegant.
Podeu trobar aquest document al catàleg Argus i el podeu sol·licitar en préstec a través del nostre formulari web.
Podeu llegir aquesta ressenya també a El Cau de les Paraules.
Mircea Cărtărescu a "Per què ens estimem les dones" recrea records de la seva vida.
Ens explica, sense por, els sentiments i les fantasies que les dones li provoquen.
Ho fa en vint-i-un ambiciosos relats coberts d'un embolcall oníric.
Escrits en els quals hi desvetlla de forma poderosa.
El ritme va canviant en el trajecte de la lectura.
Aleshores vaig veure la comtessa escolant-se, violentament il·luminada per les estrelles per un cantó, tenebrosa i enigmàtica per l'altre.
Vaig veure volar l'ovella que va esclafir al costat del llit.
La comtessa va ficar-se al llit al meu costat i feia una pesta a whisky que tombava d'esquena.
La comtessa em va posar la mà a l'entrecuix i em va ficar a la boca la llengua amb la boleta metàl·lica al mig.
Vaig abraçar el cap de la comtessa al pit i vaig notar els cabells repartits en milers de pues rígides per la laca seca. [...]
Us quedareu amb ganes de més...
Podeu trobar aquest document al catàleg Argus i el podeu sol·licitar en préstec a través del nostre formulari web.
Podeu llegir aquesta ressenya també a El Cau de les Paraules.
María Sánchez Rodríguez (Còrdova, 1989) és una veterinària, poeta, escriptora i feminista andalusa.
Participa en diversos mitjans de comunicació i té una important presència en les xarxes socials (especialment a Twitter), on escriu sobre temes relacionats amb l'àmbit rural, la ramaderia extensiva, el feminisme i la literatura.
"Cuaderno de campo" (La Bella Varsovia, 2017) va ser el seu primer poemari publicat, i "Tierra de mujeres" el seu primer llibre d'assaig (Seix Barral, 2019), si bé poemes seus ja havien sigut publicats amb anterioritat a l'antologia "Apuestas" (La Bella Varsovia, 2014).
María Sánchez va ser la primera dona de la seva família a dedicar-se a un ofici tradicionalment d'homes.
És aquesta experiència la que plasma al llibre que teniu a les mans: una barreja d'assaig, de memòria familiar i de manifest feminista i que l'autora ens divideix en dues parts diferenciades, una primera part en què la María Sánchez defensa el treball silenciós de les dones en el món rural, un món que s'ha marginat i que alhora s'ha posat de moda; la necessitat d'un futur més sostenible i la preservació de la ramaderia extensiva, però sense nostàlgia ni prejudicis.
I una segona part en què recupera la memòria de tres dones de la seva família, la rebesàvia, la besàvia i la seva mare en quatre capítols realment bonics, menys polítics que en la primera part del llibre però no exempts de la seva principal reivindicació feminista: recuperar la terra de les dones.
Podeu trobar aquest llibre a la biblioteca.
A tres quilòmetres de Balaguer, i a la riba dreta del riu Segre, s'alça l'església de Santa Maria de les Franqueses, declarada bé cultural d'interès nacional el 1984.
Les restes daten del segle XII (romànic), són les pedres supervivents del Monestir de Santa Maria de les Franqueses, un monestir femení de l'orde del Císter, fundat el 1186.
Del conjunt només resta en peu l'església, que manté l'estructura romànica original.
Tot i així, hi ha nombroses restes del que fou el cenobi.
El llibre "El riu Segre a l'espai de Santa Maria de les Franqueses de Balaguer", ofereix un ampli coneixement de la zona.
El nucli principal de l'obra l'integra les propostes didàctiques que es centren en tres àmbits: descobrir la dinàmica fluvial, estudiar les plantes que composen el bosc de ribera i observar la fauna.
S'ofereixen 21 activitats i un quantiós material de suport àmpliament il·lustrat per facilitar la comprensió i la identificació dels organismes.
Cada activitat té associada una informació d'interès per al docent i una fitxa de camp adreçada als alumnes que es pot descarregar a través d'un codi QR.
Aquest llibre esdevé una eina educativa útil i també pràctica per a aquelles persones que tenen inquietuds observadores i volen saber quina flora i quina fauna poden trobar en la zona.
No et pots perdre la lectura del llibre i la visita al Monestir, et sorprendrà l' església i l'espai que l' envolta.
"El riu Segre a Santa Maria de les Franqueses de Balaguer.
Activitats per descobrir el medi natural".
Lleida: Edicions de la Universitat de Lleida.
" Turisme de Catalunya " és una revista mensual, en la qual en cada número ens proposen una ruta turística: Banyoles, Esterri d'Àneu, Segrià, Terrassa, Llívia...
La revista pretén que els seus lectors aprenguin llegint, descobrint i vivint el territori en primera persona, que sentin les paraules a flor de pell i que agafin la càmera per guardar tots els records en la seva motxilla d'aventures.
Cada número ofereix diferents rutes, activitats, panoràmiques singulars, cims i punts més alts de muntanyes i propostes d'oci en qualsevol racó de Catalunya.
Conèixer la cultura, els parcs naturals, les fires i festes, la gastronomia i la personalitat més arrelada de cada indret.
Cada ruta l'acompanyen amb diferents propostes d'allotjament en hotels, dinars i sopars en restaurants i "relax" i benestar en balnearis.
Si voleu fer turisme per Catalunya, aquesta revista us ajudarà a fer la ruta ideal!
Recordeu que us podeu endur en préstec fins a 5 revistes durant 30 dies i que podeu sol·licitar-les a través del nostre formulari de préstecs amb cita prèvia.
"En un primer moment, la Mathilde va notar alguna cosa estranya en l'expressió de l'Étienne.
Així, la història va començar d'una manera gairebé anodina: no és així com comencen totes les tragèdies?"
Així també és com comença l'última novel·la de l'autor francès David Foenkinos, augurant una tragèdia.
Guionista de televisió i autor, entre d'altres, de les novel·les "La Delicadesa", "Cap a la Bellesa", "Estoy mucho mejor" i "La Biblioteca dels llibres rebutjats" va rebre el Premi Renaudot i el Premi Goncourt des Lycéens per la seva novel·la "Charlotte".
Les seves novel·les han estat traduïdes a més de quaranta llengües i va ser un dels 10 escriptors francesos més venuts l'any 2011.
A "Dues germanes" coneixem la història de la Mathilde, una mestra d'institut enamorada de l'Étienne amb qui forma una jove i encantadora parella.
De manera sobtada, la felicitat que gaudeix la Mathilde es veu alterada quan ell decideix trencar la relació.
Tots els seus plans de futur i totes les esperances es veuen trasbalsades i es submergeix en una tristesa que la capgira i l'enfonsa.
La seva germana no havia parlat mai d'aquella manera; al contrari, sempre havia estat forta i plena de vida.
La va envair un immens sentiment de tristesa, ràpidament foragitat per la frustració de no saber què fer ni què dir".
Sort que apareix l'Agathe, la seva germana, amb qui gràcies a (o per culpa de) les circumstàncies torna a recuperar la relació i intenta ajudar la Mathilde a superar aquest tràngol.
Per a què, sinó, hi ha la família?
"La Mathilde es penedia de no haver demanat abans ajuda a l'Agathe.
Havia pensat que seria capaç de superar les proves tota sola, i així era com havia acabat; arraulida enmig de la sala, enterrada viva".
Edicions 62 ha publicat Dues germanes en català amb la traducció de Pau Joan Hernández i l'Editorial Alfaguara en castellà amb les traduccions d'Amaya García Gallego i Maria Teresa Gallego.
Podeu trobar aquesta novel·la i d'altres obres de l'autor a l' eBiblio tant en català com en castellà.
L'autora ens dona la mà i ens submergeix cap a l'interior d'una nena enviada a viure temporalment a casa d'un matrimoni sense fills.
És membre d'una família nombrosa.
En la Irlanda rural de principis dels vuitanta.
Sobtadament, es troba en un lloc estrany.
Una habitació amb un llit humit.
Com una pluja fina, els sentiments de la nena ens penetren endins, poc a poc, i amb aquests descobrim els adults que l'acompanyen.
Keegan, fent un ús magistral de la paraula, ens apropa i ens allunya emocionalment de la narració i ens revela, amb aquest do que té, que l'eix central de la novel·la és...
la necessitat que el pare HI SIGUI.
La dona puja i es canvia i torna a baixar vestida amb la camisa de dormir.
El Kinsella m'ha tret les sabates [...]"
Podeu sol·licitar "Tres llums" en préstec amb cita prèvia a la biblioteca, a través del nostre formulari web.